***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ТЕЛЕННӘН ОЛИМПИАДА БИРЕМНӘРЕ**

(2020-2021 нче уку елы)

**9 нчы сыйныф**

**Үткәрү вакыты – 180 минут**

**Максималь балл – 62**

**I. Тестлардан дөрес җавапны билгеләгез.**

1. Җөмләдәге тартык авазларның саны дөрес күрсәтелгән рәтне билгеләгез. **(2 балл)**

*Бер югалган вакыт яңадан кайтмас.* (Мәкаль)

а) 9;

ә) 11;

б) 16;

в) 19.

2. Җөмләдәге басымы соңгы иҗеккә төшмәгән сүзләрнең барысы да күрсәтелгән рәтне билгеләгез. **(2 балл)**

*Ашар өчен яшәмә, яшәр өчен аша.* (Мәкаль)

а) *ашар, яшәр*;

ә) *өчен*;

б) *яшәмә*;

в) *яшәмә, аша*.

3. Фразеологик әйтелмәнең төшеп калган сүзен билгеләгез. **(2 балл)**

***Авызында ... уйнату***

а) *кош*;

ә) *сүз;*

б) *тел*;

в) *шар*.

4. Һөнәрчелек сүзләре дөрес күрсәтелгән рәтне билгеләгез. **(2 балл)**

а) *мәктәп, укытучы, такта*;

ә) *мелирование, карэ, слайсинг;*

б) *куцат, айбагар, җегет*;

в) *ноутбук, телефон, планшет*.

5. Тезмә сүз дөрес күрсәтелгән рәтне билгеләгез. **(2 балл)**

а) савыт(саба);

ә) тур(поход);

б) алты(почмак);

в) нокталы(өтер).

6. Җөмләдәге санның төркемчәсе дөрес күрсәтелгән рәтне билгеләгез. **(2 балл)**

*Шәһәрдә биш-алты катлы йортлар төзиләр.* (Ләбибә Ихсанова)

а) микъдар;

ә) чама;

б) җыю;

в) бүлем.

7. Җөмләдәге фигыльләрнең төркемчәсе дөрес күрсәтелгән рәтне билгеләгез. **(2 балл)**

*Көн эшләргә, төн йокларга.* (Мәкаль)

а) хәл фигыль;

ә) инфинитив;

б) шарт фигыль;

в) исем фигыль.

8. Калын хәрефләр белән бирелгән сүзнең нинди җөмлә кисәгенә караганлыгы дөрес күрсәтелгән рәтне билгеләгез.**(2 балл)**

*Кулыңнан килмәгән* ***эшкә*** *тотынма.* (Мәкаль)

а) аергыч;

ә) туры тәмамлык;

б) кыек тәмамлык;

в) урын хәле.

9. Җөмләнең төре дөрес күрсәтелгән рәтне билгеләгез. **(2 балл)**

*Калган эшкә кар ява.* (Мәкаль)

а) ким җөмлә;

ә) ике составлы җөмлә;

б) бер составлы фигыль җөмлә;

в) кушма җөмлә.

10. Тезмә кушма җөмлә дөрес күрсәтелгән рәтне билгеләгез. **(2 балл)**

а) *Акыл алтынны таба, алтын акылны табалмый.* (Мәкаль)

ә) *Галим булсаң, галәм синеке.* (Мәкаль)

б) *Укымаган күзлене укыган сукыр җиңгән.* (Мәкаль)

в) *Корал кемнеке, заман шуныкы.* (Мәкаль)

**II. Башыгызны эшләтегез.**

Сүзләрне дөрес итеп урнаштырып, табышмакны языгыз, җавабын табыгыз. **(4 балл)**

*ул, аны, күлмәк, диеп, энәле, җәй дә, әмма, “Йомшагым”, әнисе, кия, кыш та, сөя*

**III. Теоретик бирем.**

Нокталар урынына тиешле сүзләрне өстәп языгыз. **(10 балл)**

*Авазлар сөйләм* ***.....................*** *ярдәмендә ясала. [һ] һәм [х] – парсыз* ***....................*** *тартыклар. Кулланылыштан төшеп калган сүзләрне* ***..................*** *сүзләр дип атыйлар. Бәйләгеч кушымчалар сүз* ***.....................*** *килә. Татар телендә синоним һәм* ***....................*** *сыйфатлар була. Саннар* ***...................*** *һәм фигыльләргә ияреп килә. Мин, без – сөйләүчеләр; син, сез –* ***...................****. Белән бәйлеге исемнең* ***..................*** *килештә килүен таләп итә.* ***........................*** *сүз тәртибендә аергыч аерылмыш алдыннан урнаша. Баш кисәкләрдән иясе генә булган җөмлә бер составлы* ***......................*** *җөмлә дип атала.*

**IV. Гамәли-иҗади бирем.**

1. Текстны татар теленә тәрҗемә итегез. **(16 балл)**

*Однажды я пришла в школу поздно вечером, чтобы встретить свою маму после родительского собрания.*

*Двери школы были открыты. Я поднялась по лест­нице на второй этаж. В коридоре было темно и тихо. Неужели все уже разошлись? Я подошла к дверям, оста­новилась и прислушалась… И вдруг я услышала раз­говор. Это говорили наши парты, стулья, наша доска, которые «жили» в нашем классе. Я, честное слово, раньше не обращала на них никакого внимания.* (В. Осеевадан)

2. Ничек уйлыйсыз: әлеге укучы нинди сөйләшүне ишетте икән? Шул хактагы фикерләрегезне 12-15 җөмләдән торган хикәя итеп языгыз. **(12 балл)**